Stria lorio

Stria lorio (Synorhacma multistriata, laŭ kio ankaŭ Plurstria lorio) estas specio de papagaj birdoj, en la familio Psittaculidae. Ĝi estas monotipa en la genro Synorhacma. Ĝi estas minacata pro habitatoperdo.

Taksonomio
La stria lorio estis formale priskribita en 1911 fare de la angla zoologo Walter Rothschild kun la dunoma nomo Charmosynopsis multistriata. La specio estis iam metita en la genron Charmosyna, sed estis movita al nova monotipa genro Synorhacma baze sur filogenetikaj studoj de la lorioj publikigita en 2020. La nomo Synorhacma estas anagramo prilaborita el Charmosyna.

 Distribuado kaj habitato 
La specio estas indiĝena de montaraj arbaroj de la centraj montaraj sistemoj en la provinco Okcidenta Papuo, Indonezio, kaj centra Papuo-Nov-Gvineo (precipe la regiono de la rivero Ok Tedi). Oni kredas, ke ĝi estas eble nomada.

 Konservado 
La vivejo de la stria lorio estas minacata pro senarbarigo por fari lokon al bienoj kaj minejoj (ĉefe de kupro kaj oro), kaj oni ankaŭ kredas, ke ĝi estas sub premo de lastatempaj severaj veterokazaĵoj. BirdLife International (2023). "Charmosyna multistriata". IUCN Red List of Threatened Species. 2023: e.T22684675A227067830. doi:10.2305/IUCN.UK.2023-1.RLTS.T22684675A227067830.en. Alirita la 11an de Marto 2024. 

Referencoj

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Nov-Gvineo